
Здравейте, с нотариален акт за съсобственост със сина ми, за апартамен, съм със запазено право на ползване на целия апартамент, но със съдебно решение по разводно дело, правото на ползване е присъдено на бившата ми съпруга и тя живее в апартамента със сина ми. Това решение каква сила има спрямо нотариалния акт?  

Кой трябва да плаща данъка и разходите по апартамента апартамента?  

Поздрави,  

Людмил Гаврилов  

0888216270


 

право на ползване на недвижи имот по нотариален акт и по съдебно решение
========================================================================

 

Здравейте, г-н Гаврилов,


за точен и коректен отговор следва да се прегледа нотариалният акт и съдебното решение. Необходимо е обаче да правите разлика между вещно право на ползване, което сте си запазил съгласно нотариалния акт и предоставянето на ползването на апартамента на единия от бившите съпрузи, което обикновено е за определен срок. Така чл. 56 от Семейния кодекс –  

“Чл. 56. (1) При допускане на развода, когато семейното жилище не може да се ползва поотделно от двамата съпрузи, съдът предоставя ползването му на единия от тях, ако той е поискал това и има жилищна нужда. Когато от брака има ненавършили пълнолетие деца, съдът служебно се произнася за ползването на семейното жилище.  

(2) Когато от брака има ненавършили пълнолетие деца и семейното жилище е собственост на единия съпруг, съдът може да предостави ползването му на другия, на когото е предоставено упражняването на родителските права, докато ги упражнява.  

(3) Когато от брака има ненавършили пълнолетие деца и семейното жилище е собственост на близки на единия съпруг, съдът може да предостави ползването му на другия, на когото е предоставено упражняването на родителските права, за срок до една година.  

(4) Ползването на семейното жилище се прекратява преди изтичането на срока, ако отпадне жилищната нужда на ползващия, а в случаите по ал. 2 и 3 – и ако сключи нов брак.  

(5) Когато съпрузите са съсобственици или имат общо право на ползване върху семейното жилище, съдът предоставя ползването му на единия от тях, като взема предвид интересите на ненавършилите пълнолетие деца, вината, здравословното състояние и други обстоятелства.  

(6) При изменение на обстоятелствата, които са от значение за предоставяне ползването по ал. 5, всеки от бившите съпрузи може да поиска промяна на ползването на жилището.”


Поздрави,  

адв. Николина Митова  

тел. 0898 303092


